**MOKINIŲ RAŠINIO ARBA ESĖ KONKURSO**

**„KAIP SUPRANTI ŽODŽIUS „KULTŪRA ATVERIA VARTUS Į ATEITĮ?”,**

**SKIRTO BALANDŽIO 15-AJAI — PASAULINEI KULTŪROS DIENAI — PAMINĖTI,**

**NUOSTATAI**

I. BENDROSIOS NUOSTATOS

1. Mokinių rašinio arba esė konkursas (toliau – konkursas) rengiamas siekiant švietimo įstaigose atkreipti didesnį dėmesį į Balandžio 15-ąją —Pasaulinę kultūros dieną ir Taikos vėliavos kėlimą šalyje.

2. Konkurso tikslas – padėti mokiniams suvokti kultūros svarbą Lietuvos ateičiai.

II. DALYVIAI

3. Konkurse kviečiami dalyvauti 5-6 kl.; 7-8 kl.; I-II gimn. kl., III-IV gimn. kl. mokiniai.

III. KONKURSO ORGANIZAVIMAS ĮSTAIGOSE

4. Kviečiame į rašinio arba esė rašymą įtraukti visų aukščiau nurodytų klasių mokinius.

5. Iš aukščiau nurodytų klasių koncentrų atrenkami 1-2 gražiausi darbai. Rašto darbų vertinimo kriterijai: temos atitikimas, mąstymo gilumas, rėmimasis patirtimi, originalumas, raštingumas.

6. Gražiausius darbus atrenka sudaryta komisija arba lietuvių k. mokytojų metodinė grupė.

7. Rašto darbo apimtis — iki 1 A4 formato puslapio 12 šriftu.

8. Rašto darbus, rašytus ranka, pateikti skanuotus.

IV. RAŠTO DARBŲ PATEIKIMAS

9. Rašinio arba esė konkurso nugalėtojų vardą, pavardę, klasę, mokyklos pavadinimą, mokyklos adresą, mokytojo vardą, pavardę, kontaktus (telefoną arba el.pašto adresą) bei rašto darbus prašome siųsti iki 2018 m. kovo mėn. 30 d. el. adresu: taikvelkom@gmail.com

V. BAIGIAMOSIOS NUOSTATOS

10. Visi savo mokyklose laimėjusieji ir rašto darbus su nurodytais duomenimis atsiuntę mokiniai ir jų mokytojai bus apdovanojami Taikos vėliavos komiteto, Tarptautinio Taikos vėliavos komiteto NVO prie JT padalinio Lietuvoje padėkos raštais.